open-index/open-wikipedia-markdown huggingface dataset:
Tiptronic

right|thumb|Páka 4-rýchlostnej prevodovky Tiptronic vo vozidle Porsche 911 (993)

**Tiptronic** je druh automatickej prevodovky. Vodič navyše v automatickom režime „D“ má k dispozícii manuálny režim. V manuálnom režime k radeniu dochádza postupne, alebo po sebe, bez toho, aby sa obišiel jednotlivý rýchlostný stupeň. Prevodovky Tiptronic sa inštalujú do automobilov mnohých značiek, vrátane Audi, Volkswagen, Porsche a Škoda.

**Tiptronic®** je registrovaný obchodný názov, a je vo vlastníctve Porsche, ktorá udelila licenciu okrem iných aj koncernu Volkswagen AG. Okrem iného **Tiptronic** sa v bežnom jazyku používa ako základ ďalších automatických prevodoviek s možnosťou manuálneho radenia u konkurenčných výrobcov. Názov *Tiptronic* sa používa vo Volkswagen Group mnoho rokov. Ale prvé konštrukcie s novými 6-rýchlostnými automatickými prevodovkami zdieľajú prakticky už iba názov.

Voliteľne sa prevodovka Tiptronic môže ovládať funkčnými tlačidlami na volante. To umožňuje vychutnať si maximálny komfort z jazdy.

Iné riešenia konkurenčných firiem, podobné Tiptronicu:
* Acura: **SportShift**
* Alfa Romeo: **Selespeed**
* BMW: **Steptronic**
* Hyundai: **Shiftronic**
* Infiniti: **Manual Shift Mode**
* Jaguar: **Bosch® Mechatronic**
* Lexus: **E-Shift**
* Mercedes-Benz: **TouchShift**
* Mitsubishi: **Sportronic**
* Opel: **Easytronic**
* Saab: **Sentronic**
* Smart: **Softip**
* Volvo: **Geartronic**

## Tiptronic S
Tiptronic S je vyššia verzia pôvodnej prevodovky Tiptronic so schopnosťou prisôsobenia sa vodičovi, a takisto umožňuje vodičovi zaradiť rýchlostný stupeň aj v automatickom režime. V automatickom režime, ak nie je do ôsmich sekúnd manuálne zaradenie, systém sa vráti do svojho automatického radenia. Tento systém bol používaný už v roku 2000 v automobile Porsche Boxster. 

Vo vozidle Porsche Cayenne bola prevodovka Tiptronic S zvýšená na šesť rýchlostí.

Vo vozidle Porsche 911 (977) Turbo, mal model Tiptronic S rýchlejšiu akceleráciu ako model s manuálnou prevodovkou.

## Referencie

Kategória:Automatické prevodovky
Kategória:Porsche
Janík (priezvisko)

**Janík** je slovenské a české priezvisko odvodené od mena Ján. Je rozšírené na celom Slovensku (najmä v okresoch Žilina, Bratislava V, Poprad, Skalica, Dolný Kubín, Trenčín, Nové Zámky, Topoľčany, Kysucké Nové Mesto, Ilava).

## Známi nositelia
Pozri v článku Janík (rozlišovacia stránka).

## Pozri aj
* Jeník (priezvisko)

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
4Motion

**4Motion** je registrovaná ochranná známka spoločnosti Volkswagen AG, ktorá sa výhradne používa vo vozidlách značky Volkswagen, ktoré používajú systém pohonu všetkých kolies (4WD). Volkswagen používal predtým termín „Syncro“ pre svoje 4WD modely.

Z iných značiek spoločnosti Volkswagen Group sa pre označenie systému 4WD automobilov Audi používa označenie „Quattro“. Sesterská spoločnosť Škoda Auto používa jednoduché označenie „4x4“ za názvom modelu, kým SEAT používa na označenie iba „4“.

Žiadna z vyššie uvedených ochranných známok nie je špecifická pre konkrétny 4WD systém alebo použitú technológiu. Všeobecne platí, že Volkswagen používa Haldex spojku na modely s motormi uloženými priečne. Pre modely s pozdĺžne uloženými motormi sa používa systém založený na diferenciáli Torsen.

## Pozri aj
*4Matic – pohon všetkých štyroch kolies vozidiel Mercedes-Benz
*All-Trac – pohon všetkých štyroch kolies vozidiel Toyota
*ATTESA – pohon všetkých štyroch kolies vozidiel Nissan
*S-AWC – smerovanie krútiaceho momentu pohonu všetkých štyroch kolies vozidiel Mitsubishi Motors

## Zdroj

Kategória:Volkswagen Group
Kategória:Pohon 4 x 4
Paul Pierce

**Paul Anthony Pierce** (* 13. októbra 1977, Oakland, Kalifornia, USA) je americký basketbalista momentálne hrajúci za klub NBA 

Los Angeles Clippers

. Bol draftovaný v roku 1998 klubom Boston Celtics. Tento hráč bol osemkrát vybraný do NBA All-Star Game, štyrikrát zvolený  
do tímu celej NBA, kde bol vybraný na konci sezóny. Je víťazom NBA z roku 2008, a prehral vo finále roku 2010 proti Los Angeles Lakers.

## Sezóna 2005/06
V tejto sezóne mal veľmi presnú mušku, čo dokazoval tým, že sa umiestnil medzi tridsať najlepších strelcov v lige. 8. marca predĺžil svoje zápasy, v ktorých dával tridsať bodov, na 8. Vyznamenal sa tiež tým, že v predĺžení s Washington Wizards  strelil 7 bodov, a potom strelil kôš v poslednej sekunde z veľmi nepravdepodobnej pozície. V nasledujúcom zápase proti Philadelphii zachránil Celtics jednou trojkou a jednou strelou z poslednej sekundy. Strelil tridsať bodov na 13. zápase, čo je najdlhší úsek toľko strelených bodov v celej histórii klubu.

## Sezóna 2006/07
Zranenie nohy ničilo jeho sezónu, takže kvôli problémom s nohou hral iba v 47 zápasoch. V niektorých z týchto zápasoch však nastrieľal mnoho bodov, Bostonu to však nepomohlo, keďže mali 18-zápasovú sériu prehier. Ich štatistika výhier a prehier bola jedna z najhorších v histórii klubu, 24-58.

## Sezóna 2007/08
V roku 2007 sa veľmi potešil, keďže dostal do tímu takisto výborného Raya Allena zo Seattlu SuperSonics a Kevina Garnetta z Minesotty Timberwolves, s ktorými mohol bojovať o titul. Schudol na váhu 107 kilogramov, ktorú mal aj na vysokej škole. Dal si predsavzatie, aby dával viac pozor na obranu, keďže už nemusel útok udržať len sám. V apríli 2008 bol pokutovaný sumou 25 tisíc dolárov, keďže v prvom kole play-off ukázal neslušné gesto Alovi Horfordovi, ktorý ho posmieval, keď spadol na zem.

## Externé odkazy
* paulpierce.net

## Zdroj

Kategória:Basketbalisti USA
Kategória:Basketbalisti afroamerického pôvodu
Kategória:Hráči Boston Celtics
Kategória:Hráči Brooklyn Nets
Kategória:Hráči Washington Wizards
Kategória:Osobnosti USA afroamerického pôvodu
Kategória:Osobnosti z Oaklandu (Kalifornia)
Vesijärvi

**Vesijärvi** je jazero v južnom Fínsku v kraji Päijät-Häme. Rozloha jazera je , má dĺžku  a šírku do . Priemerná hĺbka jazera je , maximálna hĺbka dosahuje 42 metrov. Nachádza sa v nadmorskej výške  Pobrežie je členité s množstvom zálivov, zátok a polostrovov. Na južnom okraji jazera leží mesto Lahti.

## Iné projekty

Kategória:Jazerá vo Fínsku
Nádvorie

[thumb|Nádvorie v [Palazzo Pitti vo Florencii]]
**Nádvorie** je nezastrešené voľné priestranstvo patriace k budove alebo komplexu budov, ktoré ho obklopujú.

Nádvoria sú najčastejšie pri historických budovách a palácoch, u bežných obytných domov a hospodárskych objektov je vnútorné priestranstvo označované termínom dvor, vnútroblok a pod.

## Príklady objektov s nádvoriami
* Pražský hrad

## Pozri aj
* átrium
* námestie

## Iné projekty

## Zdroj

Kategória:Architektonické prvky
Kategória:Nádvorie
Ralpačän

**Ralpačän** bol podľa tradičného podania 41. tibetský kráľ. Narodil sa okolo roku 806, jeho otec bol Sänaleg, 40. kráľ Tibetu. Mal ešte štyroch bratov; keď Ralpačänov otec zomrel, mal sa stať ďalším kráľom najstarší žijúci Sänalegov syn Langdarma. Mal však nevybrané a hrubé chovanie, preto ministri, ktorí mali výber korunovácie kráľa na starosti, radšej zvolili za ďalšieho kráľa Ralpačäna.

Ralpačän bol veľmi naklonený buddhizmu. Aktívne ho podporoval a šíril po Tibetskej ríši. So svojimi dvomi predchodcami Songcän Gampom a Thisong Decänom je preto počítaný medzi tzv. „dharma kráľov“ – panovníkov, ktorí, zaviedli v Tibete buddhizmus. Za dôb Ralpačäna bolo do tibetčiny preložených zo sanskrtu ohromné množstvo buddhistických textov. Ralpačän tiež uzavrel mierové dohody s Čínou.

V snahe o šírenie buddhizmu medzi ľuďmi a podporu mníchov kráľ nariadil, aby ľudia prispievali vlastnými prostriedkami na mníchov v kláštoroch. Bol to pravdepodobne prvý prípad v Tibete, kedy laická obec musela prispievať na udržiavanie kláštorov. 

Ralpačän zomrel snáď v roku 838. Silné presadzovanie buddhizmu totiž nebolo milé pro-bönsky založeným ministrom, ktorí kráľa zavraždili. Po jeho smrti sa tibetského trónu chopil jeho brat Langdarma, počas ktorého doby dochádzalo k perzekúcii mníchov a k silnému potlačovaniu buddhizmu.

## Referencie


## Literatúra
*
## Externé odkazy
*Najstaršie tibetské dejiny a traja dharma králi

Kategória:Vládcovia Tibetu
Kategória:Narodenia v 9. storočí
Kategória:Úmrtia v 9. storočí
Langdarma

**Langdarma** bol posledný panovník jednotnej Tibetskej ríše. Podľa tradičného podania bol proti svojim predchodcom veľmi nepriateľský voči buddhizmu, ktorý v zemi tvrdo potlačoval; sám bol stúpencom bönizmu.

Tibetský trón Langdarma prevzal po svojom bratovi Ralpačänovi, ktorý mal byť zavraždený vlastnými ministrami. Ralpačän bol buddhizmu naklonený a aktívne ho podporoval, s nástupom Langdarmu preto v Tibetskej ríši nastala veľká náboženská a sociálna zmena. Nie je presne isté, akú dlhú dobu Langdarma vládol. Mohlo ísť iba o necelé dva roky či šesť a viac rokov. Jeho doba vlády pripadá zhruba do obdobia rokov 838–846. Langdarma bol rovnako ako jeho brat zavraždený. Nie však svojimi ministrami, ale buddhistickým mníchom. Po jeho smrti nastali v Tibete boje o trón a výsledkom nakoniec bolo rozštiepenie dynastického rodu a decentralizácia moci. S touto skutočnosťou začala Tibetská ríša upadať.

## Referencie

Kategória:Úmrtia v 9. storočí
Kategória:Vládcovia Tibetu
Torsen

**Torsen** (celým názvom **Torsen traction**) je druh samosvorného diferenciálu, montovaný do vozidiel kvôli optimálnemu rozdeleniu krútiaceho momentu medzi prednú a zadnú nápravu alebo medzi kolesami jednej nápravy. Názov „Torsen“ je odvodený z dvoch anglických slov - TORque (krútiaci moment) a SENsing (snímanie, predvídanie).

## História
Prvý takýto mechanizmus sa skladal z dvoch závitových prevodov, ktoré boli spojené pomocou ozubených kolies. To bolo patentované v USA Alexandrom T. Brownom dňa 4. júna 1918. V roku 1958 Vern Gleasman patentoval Torsen Type 1 a v roku 1982 patent odkúpila firma Gleason Corporation. Od roku 2003 je vo vlastníctve firmy Toyoda Machine Works divízie Toyota Motor Company.

## Príklady použitia
Mechanizmy tohto typu boli použité okrem iných aj vo vozidlách značiek Alfa Romeo, Audi (systém Quattro), Volkswagen (systém 4Motion), Hummer a veľa iných.

Kategória:Audi
Kategória:Rozdeľovacie prevodovky
Diferenciál so zvýšeným trením

thumb|Samosvorný diferenciál ovládaný stlačeným vzduchom.

**Diferenciál so zvýšeným trením** alebo **LSD** (z anglického *limited slip differential*) je čiastočne samozáverový (=čiastočne samozverný) diferenciál, pri ktorom zvýšenie vnútorného trenia umožňuje zväčšiť krútiaci moment na nepreklzujúcej, pomalšie sa otáčajúcej strane diferenciálu. Umožňuje teda rovnomennejší prenos sily na obidve kolesá alebo nápravy.

Tieto mechanizmy sa delia na:
*pôsobiaci na krútiaci moment, napr. Torsen, plátkový trecí mechanizmus, kužeľový trecí mechanizmus
*aktívny pri rôznych rýchlostiach, napr. Haldex, viskózne spojky a systém znižujúci rýchlosť jedného kolesa pomocou brzdy.

## Referencie

## Pozri aj
*diferenciál (automobil)

Kategória:Rozdeľovacie prevodovky
Sparco

**Sparco SpA** je talianska autodoplnková firma so sídlom v Settimo Torinese, Turín v Taliansku, ktorá sa špecializuje na výrobu autodoplnkov ako sú volanty, sedadlá, prilby, pásy a pretekárske oblečenie. Sparco je tiež sponzorom mnohých automobilových pretekov ako rely, monopostov alebo motocyklov.

## História
Spoločnosť bola založená v roku 1977 a v Spojených štátoch má distribútorov už takmer 20 rokov.

Kategória:Podniky v Taliansku
Kategória:Automobilový priemysel
HKS

**HKS Company, Limited** (transkripcia: *Kabušiki gaiša Etči ké esu*, v doslovnom preklade: *Akciová spoločnosť há-ká-es*) je japonská firma automobilového priemyslu so sídlom v japonskom meste Fudžinomija. Jej výrobný program zahŕňa napríklad turbodúchadlá, titánové výfukové zvody, potrubia a tlmiče, ojnice, zberné sacie potrubia a filtre, športové a pretekárske pruženie, regulátory plniaceho tlaku, vačkové hriadele atď.

Spoločnosť bola založená v roku 1973 Hirojukim **H**asegawom a Goičim **K**itagawom. Základný kapitál poskytla spoločnosť **S**igma Automotive. Názov vznikol z prvých písmen priezvisk zakladateľov a názvu materskej spoločnosti. HKS je od 80. rokov zapojená v motoristickom športe, tým, že sponzorovala veľa pretekárov a organizovala pretekárske tímy.

V roku 2006 firma zamestnávala 425 ľudí a jej tržby prekročili hodnotu 8 miliárd jenov.

Kategória:Podniky v Japonsku
Kategória:Automobilový priemysel
Kategória:Motoršport
Výfukový zvod

thumb|Výfukové zvody
**Výfukové zvody** je skupina potrubí, ktoré odvádzajú plyny z valcov spaľovacieho motora do výfukového potrubia. Výfukové zvody sa skladajú z jednotlivých potrubí smerujúcich z valcov, ktoré sa na konci spájajú do jedného potrubia. Výfukové zvody končia prírubou pre pripojenie na výfukové potrubie, v zážihových motoroch cez katalyzátor, a ďalej do tlmiča výfuku. V starších konštrukciách boli výfukové zvody vyrobené z liatiny, ktoré sa vyznačovali dobrými tlmiacimi vlastnosťami, odolnosťou proti vysokým teplotám a korózii a miernou tepelnou rozťažnosťou.

Výfukové zvody by mali dávať čo najmenší prietokový odpor, čo umožňuje lepšie vyprázdnenie plynu z valcov do výfuku.

## Pozri aj
* Výfuk 

## Iné projekty

Kategória:Príslušenstvo piestových spaľovacích motorov
Levý Hradec

[thumb|Pohľad z Levého Hradce do údolia [Vltava|Vltavy]]
thumb|right|180px|Zvyšky valu, oddeľujúceho akropolu od predhradia
**Levý Hradec** bolo ranostredoveké ostrožné hradisko, situované na území mesta Roztoky pri Prahe, vysoko nad ľavým brehom Vltavy. Toto hradisko bolo pravdepodobne pôvodným sídlom kniežaťa Bořivoja I., ktorý tu dal v 80. rokoch 9. storočia vybudovať prvý kresťanský kostol v Čechách, zasvätený Sv. Klimentovi. Hradisko malo rozlohu 6,4 ha.

## História

Levý Hradec vznikol pravdepodobne v polovici 9. storočia. Kronikár Kosmas ho spomína v súvislosti s bájnou *luckou vojnou*, no najstarším doloženým údajom je až stavba kostola Sv. Klimenta. Písomne doložená je i voľba Slavníkovca Vojtecha za druhého pražského biskupa 19. februára 982 práve na Levém Hradci. 

Hradisko bolo Přemyslovcami opustené začiatkom 10. storočia, no jeho význam nepoklesol. Sídelná aktivita tu po celé 10. storočie zostala rovnako intenzívna ako v predošlom storočí, boli vybudované nové stavby a opevnenie bolo pravidelne opravované. S přemyslovským hradiskom v Starej Boleslavi ho spájala cesta *Boleslavka*. K zániku došlo zrejme koncom 11. storočia, kedy sa ukončila výstavba i opravy, no jeho dôvod je neznámy.

### Archeológia

Prvý komplexný prieskum hradiska bol vykonaný na konci 19. storočia archeológmi Rýznerom a Píčom, ale hlavné objavy uskutočnil v 30. - 50. rokoch 20. storočia Ivan Borkovský. Zistil, že hradisko malo akropolu a opevnené podhradie. Akropola mala rozlohu 3,6 ha a bola na lepšie chránenej východnej strane, navyše opevnená drevohlinenou hradbou s kamenným čelom. Stáli tam zrubové stavby s drevenými podlahami. Podhradie malo opevnenie vybudované v niekoľkých etapách a viacpriestorové domy s hospodárskymi i obytnými miestnosťami s vypletanými stenami z prútia.
 
### Kostol Sv. Klimenta

Pod podlahou dnešného kostola Sv. Klimenta boli v rokoch 1939–1941 objavené a preskúmané základy rotundy s kruhovou loďou a podkovovitou apsidou. Vynorili sa otázky, či ide o pôvodnú podobu kostola z konca 9. storočia. Dnes je prijímaná teória Petra Sommera o dobe vzniku archeologicky preskúmanej rotundy najskôr v 11. storočí, čo podporuje skutočnosť, že okolo kostola Sv. Klimenta sa začalo pochovávať až v 11. storočí. Je tak pravdepodobné, že pôvodný nezachovaný kostol bol drevený.

## Iné projekty

## Externé odkazy
* Oficiálne stránky Levého Hradce
* Podrobné informácie o výskumoch na hradišti 

## Zdroj

Kategória:Veľká Morava
Kategória:Národné kultúrne pamiatky v Stredočeskom kraji
Kategória:Katolícke pútnické miesta
Kategória:Pútnické miesta v Česku
Madeira (rieka)

**Madeira** (, ) je rieka v Južnej Amerike, ktorá je tretím najdlhším prítokom Amazonky a 19. najdlhšou riekou sveta. Preteká Bolíviou a Brazíliou a rozloha jej povodia je .

Pramenným tokom je rieka Mamoré, prameniaca na východných svahoch Ánd. Po sútoku s Beni vzniká Madeira a severovýchodným smerom pokračuje Brazílskou vysočinou do Amazonskej nížiny. Asi  východne od mesta Manaus sa vlieva do Amazonky. Na dolnom toku sa rieka rozdeľuje na dve ramená, čím vytvára ostrov Tupinambaranas s rozlohou .

Rieka má dažďový režim a najvyššie prietoky (cca /s) dosahuje v období dažďov od októbra do mája. S priemerným prietokom /s patrí medzi najvodnatejšie rieky sveta, pričom jej hladina neraz dosahuje 12 a viac metrov. Lodná doprava je možná od mesta Pôrto Velho v dĺžke .

## Iné projekty

## Zdroj

Kategória:Rieky v Brazílii
Kategória:Rieky v Bolívii
Transoxania

thumb|Modrou farbou sú vyznačené rieky Amudarja a Syrdarja, ktoré približne vymedzujú Transoxaniu
**Transoxania**, tiež **Transoxánia** , je staroveký názov pre časť strednej Ázie približne zodpovedajúcej dnešnému Uzbekistanu, Tadžikistanu a juhozápadnému Kazachstanu. Pomocou geografických medzníkov je možné Transoxaniu vymedziť ako územie medzi riekami Amudarjou a Syrdajrou.
V perzskom epose Shahnameh ju básnik Ferdowsi nazýva domovinou kočovných iránskych kmeňov a rieka Oxus je hranicou medzi Iránom a Turanom.
Termínom Transoxania sa obyčajne mieni vyššie vyznačené územie v dobe staroveku či začiatkom stredoveku, aj keď ho niektorí autori používajú pre označenie tohoto územia aj v súčasnej dobe. Centrami Transoxanie boli Buchara a Samarkand.

## Referencie

## Zdroj

Kategória:Stredná Ázia
Kategória:Historické územia
Vyšehradné

**Vyšehradné** je miestna časť Nitrianskeho Pravna, obce v okrese Prievidza.

Nachádza sa v pohorí Žiar v údolí Vyšehradného potoka, priamo pod Vyšehradom. Z Nitrianskeho Pravna vedie cez Vyšehradné významná cestná spojnica Hornej Nitry s Turcom, cesta II/519.

Prvá zmienka pochádza z roku 1333. Na vrchu Vyšehrad sú pozostatky významného hradiska, ktoré strážilo prechod do Turca.

## Referencie

## Pozri aj
* Vyšehradské sedlo
* vrch Vyšehrad
* archeologická lokalita Vyšehrad

## Zdroj
*

Kategória:Nitrianske Pravno
Tugela Falls

náhľad|Tugela Falls
**Tugela Falls** je najvyšší vodopád na svete. Nachádza sa v Juhoafrickej provincii Kwa-Zulu Natal v pohorí Dračie vrchy. Celková výška piatich kaskád, ktorými voda dopadá na dno skalného zrázu je 948 metrov a najvyššia má 411 m.. Vodopád je napájaný riekou Tugela, ktorej voda je pitná aj na dne vodopádu. Počas výdatných dažďov je vodopád viditeľný aj z hlavnej cesty, ktorá vedie Národným parkom Royal Natal v ktorom sa vodopád nachádza.

## Referencie

## Iné projekty

Kategória:Vodopády v Južnej Afrike
Rákšasa

**Rákšasa** () je v buddhistickej a hinduistickej mytológii démon či iný krvilačný tvor. Tieto bytosti sa v mytologických príbehoch vyskytujú i v podobe ženy, ktorým sa hovorí **rákšasí**. Väčšinou obývajú rôzne pohrebiská, skaly či iné temné miesta.

Podľa Rámájany sa rákšasovia zrodili z Brahmovej nohy.

## Zdroj

Kategória:Mýtické bytosti
Kategória:Hinduizmus
Kategória:Budhizmus
DSG

right|thumb|Rez 6-rýchlostnou automatickou prevodovkou DSG
**DSG** (ang: **Direct Shift Gearbox**, nem: **Direkt-Schalt Getriebe**) je značka automatických prevodoviek, ktoré začala vyrábať spoločnosť Volkswagen. Je to dvojspojková prevodovka prvýkrát použitá na jeseň roku 2003, vo vozidle Volkswagen Golf IV R32 a krátko nato sa začala celosvetovo montovať do vozidla Audi TT 3.2. Neskôr sa začala montovať aj do iných modelov značky Volkswagen a takisto do vozidiel Škoda a Seat. V súčasnej dobe sa montujú do vozidiel značiek Volkswagen, Škoda a Seat, väčšinou v kombinácii so vznetovými motormi.

## Princíp fungovania
Prevodovka DSG sa skladá z dvoch prevodoviek, ktoré pracujú ako jeden celok. Obidve prevodovky sú konštruované ako mechanické prevodovky a každej pripadá jedna viaclamelová spojka. Prvá zo spojok spína nepárne rýchlostné stupne a druhá párne. Vždy je činná iba jedna spojka.

## Vozidlá s prevodovkou DSG
* Audi A3 (2.0 TDI 103&nbsp;kW, 2.0 TFSI 147kW, 3.2 183kW)
* Audi TT (3,2 184&nbsp;kW)
*Audi A4/A5 B8 (3.0 TDI, 176kW)
* Volkswagen Golf (Plus, GT, GTI, R32) (1.4 TSI 125&nbsp;kW, 2.0 FSI 147&nbsp;kW, 3.2 FSI 184&nbsp;kW, 1.9 TDI 77&nbsp;kW, 2.0 TDI 103&nbsp;kW, 2.0 TDI 125&nbsp;kW)
* Volkswagen Jetta (1.4 TSI 125&nbsp;kW, 2.0 FSI 147&nbsp;kW, 1.9 TDI 77&nbsp;kW, 2.0 TDI 103&nbsp;kW)
* Volkswagen Passat (3.2 FSI 184&nbsp;kW, 2.0 TDI 103&nbsp;kW)
* Volkswagen Polo (GTI 1.4 TSI 132&nbsp;kW)
* Volkswagen Touran (1.9 TDI 77&nbsp;kW, 2.0 TDI 103&nbsp;kW, 2.0 TDI 125&nbsp;kW)
* SEAT Altea (2.0 TDI 103&nbsp;kW)
* SEAT León (2.0 TDI 103&nbsp;kW)
* SEAT Toledo (2.0 TDI 103&nbsp;kW)
* Škoda Octavia (1.2 TSI 77&nbsp;kW, 1.4 TSI 90&nbsp;kW, 1.5 TSI 110kW, 1.8 TSI 118&nbsp;kW, 2.0 TSI 147&nbsp;kW, 1.6 TDI CR 77&nbsp;kW, 2.0 TDI CR 103&nbsp;kW, 2.0 TDI CR 125&nbsp;kW)
* Bugatti Veyron (špeciálna, sedemstupňová, upravená pre prenos väčšieho krútiaceho momentu)
* Škoda Superb (1.8 TSI 118&nbsp;kW, 2.0 TSI 147&nbsp;kW, 3.6 FSI 191&nbsp;kW, 2.0 TDI CR 103&nbsp;kW, 2.0 TDI CR 125&nbsp;kW)
* Škoda Yeti (1.2 TSI 77&nbsp;kW, 2.0 TDI CR 103&nbsp;kW)
* Škoda Fabia (1.2 TSI 77&nbsp;kW, 1.4 TSI 132&nbsp;kW)
* Škoda Roomster (1.2 TSI 77&nbsp;kW)

## Referencie

Kategória:Automatické prevodovky
Kategória:SEAT
Kategória:Škoda Auto
Kategória:Volkswagen Group
Kategória:Bugatti Automobiles SAS
Zoznam najvyšších vodopádov na svete

Toto je **zoznam najvyšších vodopádov na svete**.

*Zoznam nie je kompletný.*

## Referencie

Kategória:Geografické zoznamy
Kategória:Vodopády
Vinnufossen

náhľad|Vinnufossen
**Vinnufossen** je najvyšší vodopád v Nórsku aj v Európe a šiesty najvyšší na svete. Nachádza sa v provincii Møre og Romsdal blízko obce Sunndal. Je vysoký 860 metrov a skladá sa zo štyroch kaskád, pričom najvyššia má 420 metrov. Vodopád je napájaný riekou Vinnu.

## Referencie

## Iné projekty

Kategória:Vodopády v Nórsku
Kategória:Møre og Romsdal
Irmscher

**Irmscher Automobilbau [[GmbH]] & Co. [[Komanditná spoločnosť|KG]]** je nemecká automobilová tuningová firma špecializujúca sa na vozidlá značky Opel (a Vauxhall, obaja patria do General Motors) a odnedávna aj na vozidlá značky Peugeot. Firma bola založená v roku 1968 v dvojitej garáži v Švábskom meste Winnenden blízko Waiblingenu, pretekárom a mechanikom v rely Güntherom Irmscherom Sr.

Irmscher udržal úzke väzby so spoločnosťou Opel, ktorá prevádzkovala továrenský tím pre Opel v mnohých európskych automobilových súťažiach, obsahujúcich vozidlá ako Ascona B i400 rally car a Omega, ktorý nedokončil preteky cestovných vozov V8Star Series v Nemecku. Avšak, vo Veľkej Británii sú tímy Vauxhall prevádzkované pretekárskym tímom Triple 8 Race Engineering.

To viedlo firmu Irmscher ku konštrukcii a výrobe dielov pre vozidlá Daewoo / Chevrolet, ako Cadillac CTS, a kolesá pre modely vozidiel SAAB na základe GM, hoci sú oveľa vzácnejšie ako diely pre Opel alebo Vauxhall. Ich špeciálne vyhotovenie dielov zahŕňajú zliatinové kolesá, bodykity a výfuky, rovnako ako rôzne výbavy interiéru.

## Galéria vozidiel Irmscher

File:Irmscher Inspiro 1X7A8061.jpg|Irmscher Inspiro.
File:Irmscher 7.jpg |Irmscher 7.
File:Irmscher Omega B V8 Star 1X7A8060.jpg|Irmscher Omega V8 Star
File:Irmscher Opel Astra H GTC (2005).jpg | Irmscher Opel Astra H GTC.
File:Opel Manta A (2).JPG | Irmscher Opel Manta A.
File:Manta i200.JPG | Irmscher Opel Manta B i200.
File:Opel Corsa Spider i130 1981.JPG | Irmscher Opel Corsa A spider.


## Referencie

## Iné projekty
 

## Externé odkazy
* Irmscher webstránka
* Irmscher Peugeot webstránka 

Kategória:Chevrolet
Kategória:Saab
Kategória:Opel
Yosemite Falls

náhľad|Yosemite Falls
**Yosemite Falls** (*Yosemitské vodopády*) sú vodopády v Severnej Amerike a 20. najvyššie na svete. Nachádzajú sa v Yosemitskom národnom parku v pohorí Sierra Nevada (Kalifornia). Sú hlavnou atrakciou v národnom parku, hlavne počas neskorej jari, keď je vodný tok na svojom vrchole.

Vodopády sú vysoké 739 metrov a skladajú sa z troch kaskád, pričom najvyššia má 436 metrov. Vodopády napája rieka Yosemite Creek a priemerný prietok predstavuje 48 m³/s.

## Referencie

## Iné projekty

Kategória:Vodopády v USA
Kategória:Yosemitský národný park
Plutva

[náhľad|Schéma [Lampanyctodes hectoris: (10) prsná plutva, (9) brušná plutva, (3) chrbtová plutva, (4) tuková plutvička, (7) análna plutva, (6) chvostová plutva]]
**Plutva** (*pinna*) je pohybový orgán vodných živočíchov.

Všetky ryby (Osteichthyes) majú veľa výbežkov, ktoré sa nazývajú plutvy. Používajú sa ako stabilizátory aj na zmenu smeru. Plutvy sú vystužené zvláštne tvarovanými lúčmi. Sú to tyčinky z kostí alebo pružnej hmoty, ktorá sa nazýva chrupavka. 

Ryby majú dve súpravy plutiev: 
*párne – po bokoch tela. Riadia pohyb nahor a dole.
** brušné/ventrálne (*pinna ventralis*) – býčko rúrkonosý ich má zrastené a úhor ich nemá
** prsné/pektorálne (*pinna pectoralis*)
*nepárne – ležia za sebou uprostred chrbta alebo brucha
**análna/podchvostová (*pinna analis*)
**chvostová/kaudálna  (*pinna caudalis*)
**chrbtová/dorzálna (*pinna dorsalis*) – ostriežovité ich majú zdvojené

Lososovité a sumčeky majú aj tukovú plutvičku (*pinna adiposa*), tá nemá kostené lúče. 

## Referencie

Kategória:Anatómia rýb
Zámok Červená Lhota

**Zámok Červená Lhota** je známy renesančný vodný zámok v Červenej Lhote, časti obce Pluhův Žďár vo východnej časti južných Čiech na severe Jindřichohradecka. Zámok je umiestnený na skale, ktorá sa prehradením údolia a zvýšením hladiny vody stala ostrovčekom v zámockom rybníku. 

Zámok tvorí uzavretá štvorkrídla dispozícia okolo štvorcového nádvoria. Vedie k nemu prístupová cesta cez kamenný most. Nad vjazdom je umiestnená veža. Bolo tu natočených niekoľko filmových a televíznych  rozprávok.

## Dejiny
Prvá písomná zmienka pochádza z roku 1465. Gotická pevnosť/hrad tu v údolí Dírenského potoka na žulovom skalnom útese vznikla už v 14. storočí. Prehradením potoka hrádzou sa skala zmenila na ostrov. V roku 1530 sa majiteľmi stali rytieri Kábové z Rybňan. Jan Kába z Rybňan dal starú gotickú pevnosť/hrad prestavať na pohodlnejší renesančný zámoček, nazývaný od tej doby Nová Lhota.

Pomenovanie Červená Lhota sa objavuje až na začiatku 17. storočia, podľa farby zámku (vyšlo z povesti).

Růtové z Dírné zámok získali na konci 16. storočia. Ako kališníkom im však bol majetok po bitke na Bielej hore v roku 1620 skonfiškovaný, i keď sa českého stavovského povstania nezúčastnili. V časoch tridsaťročnej vojny vlastnil miestne panstvo taliansky kapitán Antonio Bruccio. Po jeho smrti kúpil zámok v roku 1641 Vilém Slavata z Chlumu a Košumberka. Po roku 1641 a v rokoch 1658 – 1678 bol zámok barokovo prestavaný na letohrádok, kam Slavatovci jazdili z neďalekého Jindřichovho Hradca.

Po vymretí rodu Slavatovcov po meči v roku 1693 zdedila Červenú Lhotu neter posledného Slavata Marie Terezie, vydatá do rodiny Windischgrätzovcov. Od polovice 18. storočia sa majitelia niekoľkokrát zmenili. Za Ignáca Stillfrieda pobýval v rokoch 1796 – 1799 na zámku skladateľ a spoluzakladateľ nemeckej opery Karl Ditters von Dittersdorf. Od roku 1835 vlastnili zámok postupne členovia štyroch generácií kniežacej rodiny Schönburg-Hartenstein – nemeckých ríšskych kniežat. Tento rod zámok obýval až do roku 1945, kedy im ako nemeckým občanom bol zámok skonfiškovaný. Poslední majitelia dali v polovici 19. storočia zámockú vežu a štíty upraviť novogoticky. 

Medzi rokmi 1903 – 1913 boli za princa Johanna Schönburg-Hartensteina tieto úpravy odstránené a nahradené pamiatkovo poučenou neorenesančnou prestavbou podľa projektu architekta Humberta Walchera z Moltheimu, ktorá dala zámku jeho dnešnú podobu.

## Pozri aj
*Zoznam zámkov v Česku

## Iné projekty

## Externé odkazy
*Zámek Červená Lhota 

## Zdroj

Červená Lhota
Kategória:Národné kultúrne pamiatky v Juhočeskom kraji
Kategória:Novorenesančné stavby v Česku
Kategória:Vodné hrady a zámky
4Matic

right|thumb|Prevodovka so systémom 4Matic

**4Matic** je názov pre systém pohonu všetkých kolies vyvinutý a používaný vo vozidlách Mercedes-Benz. Bol navrhnutý pre zvýšenie trakcie v klzkých podmienkach.

Takmer všetky vozidlá Mercedes-Benz s týmto systémom majú automatickú prevodovku ako súčasť štandardnej výbavy. Názov je odvodený z anglických slov **4**-wheel drive a auto**matic**. Prvý návrh systému 4Matic bol predstavený v roku 1986 na modeli W124 série (E Class) sedanov (4-dverových) a kombi (station wagon) automobilov.

## Pozri aj
* W124 Mercedes-Benz E Class (1985–1995)
* Quattro (systém pohonu 4x4) - známy systém od Audi
* 4Motion - Volkswagen značkový pohon 4x4
* Uzávierka diferenciálu poskytuje ďalšie informácie o diferenciáloch.
* S-AWC - smerovanie krútiaceho momentu pohonu všetkých štyroch kolies od Mitsubishi Motors

Kategória:Mercedes-Benz
Kategória:Prevodovky
Kategória:Pohon 4 x 4
Akantódy

náhľad|''Diplacanthus longispinus''. Museum für Naturkunde, Berlín
náhľad
**Akantódy** (iné názvy: **[[tŕňoplutvovce]]**, **tŕňoplutvé**, **tŕňoplutvé ryby**, **praryby**; lat. *Acanthodii*) sú vymretá trieda rýb.

Tieto ryby dorastali do veľkosti 10 – 30 cm, mali heterocerknú plutvu. Ich pancier bol redukovaný až na niekoľko dosiek na hlave a prsiach. Na tele mali kostené šupiny a mali zachovanú chordu. Lebka bola trojbázická - vysoká s úzkou prepážkou medzi veľkými očnicami. Mali veľa kožných plutiev. Na prednom okraji kožných plutiev mali kožný tŕň. Ich bočná čiara mala otvory medzi šupinami.

## Zdroje

## Iné projekty

Kategória:Vymreté ryby
Jaguar XJ220

**Jaguar XJ220** je superšportový automobil britskej automobilky Jaguar Cars vyrábaný v spolupráci s firmou TWR od roku 1992 do roku 1994. Model XJ220, poháňaný motorom uloženým uprostred, bol s maximálnou rýchlosťou necelých 350 km/h najrýchlejším sériovo vyrábaným automobilom sveta do roku 1994, kedy ho prekonal McLaren F1. Za dva roky výroby vzniklo 281 exemplárov. XJ220 nesúvisí s ostatnými modelmi rady XJ, aj keď má rovnaký názov.

## Koncept
right|thumb|Jaguar XJ220 zo zadného trojštvrťového pohľadu
Počiatok vývoja modelu XJ220 bol rok 1984, kedy s iniciatívy hlavného inžiniera Jima Randla vznikla štúdia vozidla, ktoré malo byť konkurenciou športových vozidiel ako Ferrari F40, 288 GTO alebo Porsche 959. Aj napriek tomu, že sa neuvažovalo o sériovej výrobe, práce na štúdii ďalej pokračovali.

V roku 1988 sa na British International Motor Show v Birminghame prvýkrát predstavil koncept XJ220 vybavený vidlicovým dvanásťvalcom, známym z pretekárskeho modely XJR-9 alebo luxusného kupé XJS. Objem valcov motora vzrástol z pôvodných 5,3 na 6,2 litra, a s rozvodom DOHC a 48 ventilmi (4 ventily na valec) dával výkon 368 kW (500 koní). Koncept dostal pohon všetkých kolies vyvinutý britskou firmou FF Development, ľahký rúrkový rám z hliníka a rovnako hliníkové časti karosérie. Dizajn vozidla navrhol Keith Helfet. Okrem úctyhodných proporcií vozidla boli charakteristické dohora vyklápacie dvere, plne zakrytý podvozok kvôli zlepšeniu aerodynamiky a bohaté zasklené plochy.

Ani po predstavení konceptu sa stále nepočítalo s jeho uvedením do výroby, ale aj napriek tomu dosiahol u verejnosti veľký úspech. Kvôli týmto okolnostiam sa automobilka rozhodla v roku 1989 pre výrobu série 220 vozidiel, pričom maximálny počet vyrobených vozidiel nemal presiahnuť počet 350.

## Technické parametre

## Referencie

## Iné projekty

Kategória:Superšportové automobily
XJ220
Kategória:Automobily s motorom v strede a zadným náhonom
Chata pod Borišovom

**Chata pod Borišovom** () je horská chata pod vrchom Borišov vo Veľkej Fatre. Zariadenie s celoročnou prevádzkou sa nachádza v sedle medzi Borišovom a Ploskou v centrálnej časti pohoria. Od 1. októbra 2021 je chatárom Michal Brun.

## Ubytovanie
Chata ponúka ubytovanie pre 20 ľudí v 4. izbách v podkroví. Nocovať je možné vo vlastnom spacáku, no dá sa priplatiť za bielizeň. V prípade nedostatku miesta je možnosť núdzovo prespať na karimatke alebo v spacáku aj na dlážke v jedálni.

### Suveníry
Na chate je možné zakúpiť tričko s motívom chaty, pohľadnice, ktoré sa tu dajú opečiatkovať na pamiatku. K dispozícii je kronika, kde možno zanechať svoj odkaz.

### Turistika
Borišovská chata slúži vďaka odľahlosti ako cieľ vysokohorských túr, no i východisko pre výstupy na hlavný hrebeň a vrchy Borišov, Ploská, Ostredok či Krížna. 

## Prístup
* po  značke z Ľubochnianskej doliny 
* po  značke z Ploskej
* po  značke po hrebeni z juhu od Kľaku a Javoriny
* po  značke z obce Belá-Dulice Belianskou dolinou
* po  značke z Necpál cez Necpalskú dolinu

## Referencie

## Pozri aj
* Zoznam horských chát na Slovensku

## Iné projekty

## Externé odkazy
* Článok o chate na hiking.sk 
* Poloha na turistickej mape
* Stránka chaty

Kategória:Horské chaty vo Veľkej Fatre
Kategória:Belá-Dulice
Kategória:Necpaly (okres Martin)
Ventilátor (rozlišovacia stránka)

**Ventilátor** môže byť:

* pracovný stroj, ktorý slúži na prepravu plynu, pozri ventilátor
* elektromechanická súčiastka, ktorá vytvára tok vzduchu v počítačovej skrini ventilátor (počítačový)
Poľana (vrch)

**Poľana** () je najvyšší vrch pohoria Poľana, krajinného celku Slovenského stredohoria. Leží približne  severne od mesta Hriňová. Je súčasťou NPR Zadná Poľana, patriacej do Chránenej krajinnej oblasti Poľana.

## Poloha
Nachádza sa v centrálnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Detva a v katastrálnom území mesta Hriňová. Vrcholom vedie Rudná magistrála. Najbližšími sídlami sú západne situovaná osada Kyslinky, patriaca k obci Hrochoť, južne ležiaca Hriňová a juhozápadným smerom Detva. 

## Opis
Celé pohorie je pozostatok stratovulkánu s kráterom v mieste osady Kyslinky a výškové maximum dosahuje na juhovýchodnom okraji silne zerodovaného masívu. Sedlom Priehybina je západným smerom oddelená Predná Poľana (), južne leží Kozí chrbát (), východne vrch Sedlo () a severne vrch Kopce () a Brusniansky grúň (). Západné svahy masívu odvodňujú prítoky Hučavy, východné sú pramennou oblasťou Hukavy a južné odvodňuje Bystrý potok. 

### Výhľady
Poľana je porastená lesom a výhľady sú možné len z menších lúk, najmä na južných svahoch masívu. Značná nadmorská výška i napriek tomu ponúka ďaleké výhľady. Z vhodných miest je možné vidieť okolité vrchy a hrebeň pohoria, no tiež Štiavnické, Kremnické a Starohorské vrchy, Veľkú Fatru, Nízke Tatry či Veporské a Stolické vrchy. Severným smerom sú ponad nízkotatranský hrebeň pozorovateľné aj končiare Vysokých Tatier, južným vidieť mnohé horstvá v Maďarsku.

## Prístup
* po  značke (Rudná magistrála):
** z Detvy cez Kalamárku a sedlo Priehybina
** zo sedla Jasenová cez vrch Kopce
* po  značke:
** z osady Kyslinky cez sedlo Priehybina
** z Detvy cez Vrchdetvu
** z Lomu nad Rimavicou cez vrch Kopce
* po  značke z Hriňovej cez sedlo Priehybina

## Referencie

## Pozri aj
* Rudná magistrála
* Zoznam vrcholov v Poľane

## Iné projekty

## Externé odkazy
* Poloha na turistickej mape

Kategória:Vrchy v Poľane
Kategória:Sopky Európy
Kategória:Sopky Slovenska
Kategória:Turistická značkovaná trasa číslo 0804
Kategória:Tisícovky na Slovensku
Kategória:Vrchy v okrese Detva
Kategória:Hriňová
WTA Premier Tournaments

**WTA Premier Tournaments** je nová kategória ženského tenisového okruhu WTA.

## Podujatia

### Chronology

## Referencie


## Externé odkazy
* Sony Ericsson WTA Tour  - Oficiálna stránka 

Kategória:WTA Tour
Kremlin Cup

**Kremlin Cup** () je profesionálny tenisový turnaj, ktorý sa hrá v hale na kurtoch s tvrdým povrchom. Toto podujatie sa začalo hrať v roku 1990 a to zápasmi mužov, ženy na turnaji začali hrať až od roku 1996. Mužská časť turnaja patrí do kategórie ATP World Tour 250 series a ženská do kategórie WTA Premier Tournaments.

## Výsledky
### Dvojhra mužov

### Štvorhra

## Externé odkazy
* Oficiálna stránka turnaja 

Kremlin Cup
Kategória:Šport v Moskve
Vepor

**Vepor** () je zalesnený vrch v severnej časti pohoria Poľana. Leží nad obcou Strelníky, približne  juhozápadne od Brezna. 

## Poloha
Nachádza sa v severnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Banská Bystrica a v katastrálnom území obce Ľubietová. Je súčasťou národnej prírodnej rezervácie Ľubietovský Vepor, patriacej do CHKO Poľana. Najbližšími sídlami sú západne situované Strelníky a Ľubietová a severovýchodne ležiace Osrblie. 

## Opis
Vepor je súčasťou hrebeňa, ktorý vedie cez Hájny grúň severným smerom na Hrb a Čierťaž. Tvorí spoločný masív so severne ležiacim Hrbom (), ktorý je považovaný za geografický stred Slovenska a zároveň chráneným územím. Západným susedom je Čiefov vrch (), južným Hájny grúň () a východne leží vrch Turníky (). Oblasť patrí do povodia Hrona; západné svahy hrebeňa odvodňujú prítoky Hutnej, východné prítoky Osrblianky. Vrcholom prechádza Rudná magistrála.

### Výhľady
Hustým porastom zalesnený vrch poskytuje len málo lokalít s výhľadom. Z nich sú viditeľné najmä okolité vrchy Poľany a Veporské vrchy, no severným smerom sa dá vidieť takmer celý hrebeň Nízkych Tatier. Západným smerom možno dovidieť k Starohorským vrchom, Veľkej Fatre i Kremnickým vrchom, ojedinele sú severným smerom pozorovateľné aj končiare Vysokých Tatier.

## Prístup
* po  značke (Rudná magistrála):
** z juhu od Poľany po hrebeni cez Kopce a Hájny grúň 
** zo severu od Chaty pod Hrbom cez vrch Hrb
* po  značke cez Sedlo pod Hrbom:
** z Ľubietovej cez Starý Majer
** z Predajnej cez Žliabky
* po  značenej trase:
** z Valaskej cez Žliabky
** z obce Brusno cez Starý Majer 

## Referencie

## Pozri aj
* Ľubietovský Vepor
* Zoznam vrcholov v Poľane

## Iné projekty

## Externé odkazy
* Poloha na turistickej mape

Kategória:Vrchy v Poľane
Kategória:Turistická značkovaná trasa číslo 0804
Kategória:Tisícovky na Slovensku
Kategória:Vrchy v okrese Banská Bystrica
Kategória:Ľubietová
Čašník

thumb|Čašník
**Čašník** (čašníčka aj servírka) je zamestnanec, obsluhujúci hostí v gastronomickom zariadení. Gastronomické zariadenia predstavujú reštaurácie, vinárne, hostince, kaviarne a iné. Väčšinou pracuje na zmeny. Často sa vyžaduje znalosť aspoň jedného svetového jazyka. Čašníci sú obvykle jediné osoby reštaurácií, ktoré prichádzajú do priameho styku s hosťami, preto sú pre zariadenia veľmi dôležití. Zodpovedajú za spokojnosť zákazníkov. Je dôležité, aby boli čestní, dodržiavali osobnú hygienu, mali kultivované  spoločenské správanie a vedeli rýchlo a zručne obsluhovať.

## O profesii
Na povolanie čašníka pripravujú študentov hotelové akadémie, kde po 3-ročnom štúdiu majú možnosť získať výučný list v odbore čašník-kuchár.  Okrem toho existuje množstvo kurzov, po absolvovaní ktorých účastníci získavajú potrebné vedomosti na vykonávanie tejto profesie. Profesionálny, priateľský a zdvorilý čašník, či čašníčka sú zvyčajne znak prvotriednych služieb.

Práca čašníka zahŕňa viacero činností. Začína sa pri prijímaní a usádzaní hostí. Ďalšou úlohou je prijatie objednávky, pričom musí byť schopný hosťom poradiť pri výbere pokrmov a nápojov. V ich náplni práce je nielen podávanie a vydávanie pokrmov, no v prípade potreby aj dokončenie prípravy jedál pri stole (flambovanie, porciovanie a podobne).
Následne má na starosti aj účtovanie tržieb hosťom, keď často prijíma šeky alebo úverové karty a teda má dohľad nad vedením pokladne. Prípadné reklamácie sú taktiež odovzdávané prostredníctvom neho. Jednou z najdôležitejších vlastností čašníka je komunikatívnosť.

Čašník má na starosti nielen činnosti, ktoré vykonáva v styku s hosťami. Spolupracuje pri zostavovaní jedálneho lístka. Obsluhuje a udržuje výčapné zariadenie, ošetruje a nalieva nápoje. Pokiaľ v reštaurácií nemajú barmana, ktorého úlohou je výroba miešaných nápojov podľa receptúr, čašník preberá aj túto prácu a nápoje následne podáva. Občas je jeho úlohou aj pripravovať minútky, šaláty a múčniky. Zúčastňuje sa aj na aranžovaní miestností a tabúľ. Zahŕňa to prestieranie príborov, tanierov, pohárov. Musí ovládať etiketu na slávnostných akciách, keďže je ich súčasťou.

### Výzor
Najčastejšia uniforma čašníkov a čašníčok sú čierne topánky, čierne nohavice, sukňa a biela košeľa, alebo blúzka.

## Plat
Podľa agentúry  Merces (profesional salary monitor) bol priemerný plat čašníkov na Slovensku v roku 2010 488€. No nezahŕňa to ostatné finančné odmeny, na ktorých sa plat čašníka vo väčšine prípadov zakladá, predovšetkým prepitné. To je pre čašníkov istý druh motivácie, lebo je priamo úmerné prístupu k zákazníkom. 

## Iné projekty

## Referencie

Kategória:Gastronomické povolania
Molise

**Molise** je región v južnej časti Talianska a druhý najmenší v štáte. Do roku 1963 bol súčasťou regiónu Abruzzy a je tak najmladším regiónom v Taliansku.

## Administratívne delenie
Región je rozdelený na 2 provincie:

300px

## Zdroj

## Iné projekty


Kategória:Regióny v Taliansku
Kategória:Vzniklo v 1963
Božena Lenčová

**Božena Lenčová**, rodená Slivková, (* 23. január 1937, Košecké Rovné, Slovensko – † 6. august 2025, Žilina) bola slovenská spisovateľka.

## Význam
Božena Lenčová bola slovenská spisovateľka pre deti a mládež, autorka divadelných a rozhlasových hier i scenárov, ako aj bábkoherečka.

## Životopis
Narodila sa 23.1.1937 v Košeckom Rovnom (dnes časť obce Zliechov), okres Považská Bystrica, v rodine železničiara a domácej. Detstvo prežila v Dolných Kočkovciach pri Púchove, kde ukončila aj základné vzdelanie. Maturovala na Pedagogickej škole v Žiline v roku 1956. V tom istom roku začala študovať na Vysokej pedagogickej škole v Bratislave, odbor slovenčina a výtvarná výchova. V druhom ročníku, z rodinných dôvodov, štúdium prerušila a presťahovala sa aj s manželom Jánom Lenčom do Žiliny. V roku 1960 sa zúčastnila konkurzu do umeleckého súboru Bábkového divadla v Žiline, kde pracovala tridsaťpäť rokov až do svojho odchodu do dôchodku, v júni 1995. V Žiline bývala až do svojho skonu vo veku 88 rokov. Má dve dcéry a vnúčatá.
     

## Diela
* Príhody tigríka Prúžika a leopardíka Škvrnku / Bratislava : Mladé letá, 1972
* Mesačná princezná / výber a doslovný preklad Ján Lenčo; prerozprávala Božena Lenčová. – Košice : Východoslovenské vydavateľstvo, 1976
* Čarovný kameň / výber a doslovný preklad Ján Lenčo; prerozprávala Božena Lenčová. – Košice : Východoslovenské vydavateľstvo, 1976
* Aladínova čarovná lampa / Košice : Východoslovenské vydavateľstvo, 1979. 
* Branko a Žltochvost / Bratislava : Mladé letá, 1983 
* Jaskyňa dávnych predkov / Martin : Matica slovenská, 1999 
* Miško a jeho kamaráti / Martin :  Matica slovenská, 2003
* Čarovná dvojica / súborné vydanie kníh Príhody tygríka Prúžika a leopardíka Škvrnku a Branko a Žltochvost. - Bratislava :  Regent, 2017
* Planina snov / fantastické poviedky pre dospelých. - Bratislava : Pars Artem, 2019

## Zdroje
* https://web.archive.org/web/20070722033420/http://www.zilinska-kniznica.sk/downloads/lencova.rtf

## Externé odkazy
* http://spolokza.wordpress.com/2009/01/17/bozena-lencova/
* http://www.zilinskyvecernik.sk/index.php?option=com_content&task=view&id=22071

Kategória:Slovenskí spisovatelia
Parná turbína

thumb|Rotor parnej turbíny z poľského torpédoborca ORP Wicher II

**Parná turbína** je krútiaci tepelný stroj, transformujúci kinetickú energiu a tepelnú energiu prúdiacej pary na mechanický rotačný pohyb prenášaný na os resp. hriadeľ stroja. 

Parnú turbínu vynašiel Sir Charles Parsons v roku 1884 Postupne bola zdokonaľovaná a spolu so spaľovacím motorom v dvadsiatom storočí postupne nahradila parný stroj, ktorý predčí účinnosťou.

Skladá sa z jedného alebo viacerých postupne sa zväčšujúcich lopatkových kolies. Lopatkové kolesá, ktoré sú súčasťou statora stroja, sa nazývajú rozvádzacie. Tie, ktoré sú spojené s rotujúcou osou (resp. sú umiestnené na hriadeli) stroja, sa nazývajú obežné a spolu s osou tvoria rotor.

Na zvýšenie účinnosti bývajú zvyčajne veľké parné turbíny rozdelené na niekoľko dielov - vysokotlakový a nízkotlakový, prípadne aj strednotlakové stupne. Medzi nimi môže byť aj regenerátor pary, ktorý znova ohreje expanziou vychladenú paru, čím zväčší (za cenu dodania relatívne malého množstva energie) jej objem.

Parná turbína sa využíva predovšetkým v energetike na pohon alternátorov (tepelná elektráreň, jadrová elektráreň), s ktorými býva mechanicky spojená spoločným hriadeľom. Parná turbína sa ale používa aj ako lodný pohon parník, bojová loď, jadrová ponorka).

## Pozri aj
* Turbína

## Iné projekty

## Zdroj

Kategória:Plynové turbíny
Kategória:Tepelné motory
Hrad Bodiam

thumb|Hrad Bodiam
thumb|alt=An aerial view of the Bodiam. The square castle is surrounded by a roughly square moat, and beyond that stretch green fields.|Letecká snímka hradu Bodiam

**Bodiam** je anglický, čiastočne zbúraný vodný hrad, obklopený rozsiahlou vodnou priekopou. Nachádza sa pri obci Robertsbridge v grófstve East Sussex a dal ho postaviť v druhej polovici 80. a na začiatku 90. rokov 14. storočia sir Edward Dalyngrigge.

Celá jeho budova má štvoruholníkový pôdorys, je bez donjonu, rámovaná siedmimi vežami a veľkou bránou, oboje je na vrcholku zakončené cimburím. Obytné miestnosti boli súčasťou vonkajšieho opevnenia. Umelá vodná nádrž vybudovaná okolo Bodiamu mala nielen obrannú funkciu, ale aj estetickú. Jej účelom bolo zvýšiť okázalosť dojmu, ktorým na svoje okolie pôsobí hrad, týčiaci sa uprostred vodnej hladiny.

## Dejiny
Povolenie postaviť hrad dostal Edward Dalyngrigge od kráľa Richarda II. v roku 1385. Jeho rodina ho vlastnila až do roku 1470, potom Bodiam získal rod Lewknorovcov, od roku 1543 sa tu vystriedalo veľa majiteľov.

Po anglickej občianskej vojne v polovici 17. storočia začal hrad postupne chátrať, čiastočné opravy začali až v druhej štvrtine 19. storočia. O jeho obnovu sa zaslúžil i lord Curzon, ktorý ho kúpil v roku 1916. Od roku 1925 Bodiam spravuje anglická charitatívna organizácia *National Trust for Places of Historic Interest or Natural Beauty* a je prístupný verejnosti.

## Iné projekty

## Externé odkazy
* Oficiálna stránka

## Zdroj

Kategória:Hrady a zámky v Anglicku
Kategória:Vodné hrady a zámky
Kategória:Stavby v East Sussexe
Charita

**Charita** (z latinského výrazu *caritas* = zľutovanie, zmilovanie) zvyčajne označuje dobrovoľné dobročinné akcie na pomoc trpiacim ľuďom, deťom, starým ľuďom, sociálne slabým, chorým a podobne. V praxi môže mať rôzne formy, počínajúc peňažitými aj vecnými darmi až po prácu vykonávanú zadarmo pre nejakú dobročinnú, humanitárnu či charitatívnu organizáciu. 

## Pozri aj
* Filantrop 

Kategória:Spoločnosť
Kategória:Etika
Kategória:Cnosti
Kategória:Chudoba
Thubtän Gjamccho

**Thubtän Gjamccho** (* 12. február 1876 – † 17. december 1933) bol 13. tibetským dalajlámom. V roku 1878 bol rozpoznaný ako prevtelenec predchádzajúceho dalajlámu Thinlä Gjamccha, načo bol prevezený do Lhasy. O rok neskôr bol slávnostne uvedený do svojej funkcie, no politickú moc prevzal až v roku 1895 potom, čo dosiahol plnoletosť. 

Bol vzdelaný muž a schopný politik, počas Veľkej hry bol nútený utiecť do Mongolska. Zaviedol do Tibetu automobily, elektrinu a telefón a tiež navrhol tibetskú vlajku.

## Referencie


## Iné projekty

## Zdroj

Kategória:Dalajlámovia
Eurykrates (kráľ Sparty)

**Eurykrates** alebo **Eurykratés** () z kráľovského rodu Agiovcov  bol kráľ Sparty približne medzi rokmi 665 pred Kr. a 640 pred Kr.

Eurykrates bol podľa zoznamov antických historikov jedenástym kráľom Sparty kráľovského rodu Agiovcov. Vládol približne v polovici siedmeho storočia pred Kr. Staršie záznamy o kráľoch z tohto obdobia Sparty sú veľmi strohé. Herodotos sa vo svojej knihe *História* zmieňuje len o tom, že kto bol jeho predchodcom a následníkom. 

O niečo viac informácii podáva kniha *Opis Grécka* od Pausania žijúceho v druhom storočí. Pausanias píše, že Eurykratov otec Polydóros so svojim spolukráľom Theopompom velili vojsku Sparty v prvej messénskej vojne a túto vojnu aj víťazne ukončili. Obyvateľov Messénie si Sparťania potom podrobili. Po prvej messénskej vojne už počas panovania Eurykrata, Sparta prežívala obdobie relatívneho pokoja a mieru (čo by bola v dejinách Sparty skutočnosť nevídaná, vzhľadom na to, ako dlho vládol). Vzbure heilótov v Messénii (Druhá messénska vojna) musel čeliť až jeho syn a následník Anaxandros.
## Zdroje
* Herodotos, *História*, VII, 204.
* Pausanias, *Periégésis tés Hellados*, 3,3,2; 3,3,4; 4,6,4; 4,6,5; 4,7,7.

Kategória:Vládcovia Sparty
Gmina Nowy Targ

**Nowy Targ** (Gmina Nowy Targ) je vidiecka gmina v Poľsku v Malopoľskom vojvodstve.

Má rozlohu  a žije tu 22 070 obyvateľov (2006), priemerná hustota zaľudnenia je 105,8 osôb/km².

Sídlom okresu, v ktorom sa obec nachádza, je mesto Nowy Targ.

## Iné projekty

Kategória:Obce v Poľsku